ΓΡΑΠΤΗ ΕΡΩΤΗΣΗ E-0301/02

υποβολή: Konstantinos Hatzidakis (PPE-DE) προς την Επιτροπή

(11 Φεβρουαρίου 2002)

Θέμα: Διαχείριση του αστικού περιβάλλοντος στην Ελλάδα

Σύμφωνα με έρευνα του Εθνικού Κέντρου Περιβάλλοντος και Αειφόρου Ανάπτυξης, το επίπεδο των ατμοσφαιρικών εκπομπών ανά μονάδα του Ακαθάριστου Εθνικού Προϊόντος είναιψηλότερο στη χώρα μας από το μέσο όρο της Ε.Ε., ενώ όπως αναφέρεται στην έκθεση, οι εκπομπές του διοξειδίου του άνθρακα τριπλασιάστηκαν.

1. Διαθέτει στοιχεία η Επιτροπή για το επίπεδο των ατμοσφαιρικών εκπομπών για τα κράτη μέλη της Ε.Ε.·

2. Είναι ικανοποιημένη από τον τρόπο διαχείρισης του αστικού περιβάλλοντος στην Ελλάδα και αν όχι ποιά είναι τα προβλήματα·

Απάντηση της κας Wallstrm εξ ονόματος της Επιτροπής

(21 Μαρτίου 2002)

Η Επιτροπή έχει ορισμένους τρόπους αξιολόγησης των σχετικών με τις εκπομπές δεδομένων που διαβιβάζουν τα κράτη μέλη, τόσο όσον αφορά τους συμβατικούς ατμοσφαιρικούς ρύπους (όπως είναι τα οξείδια του θείου και του αζώτου και οι πτητικές οργανικές ενώσεις) όσο και τα αέρια θερμοκηπίου. Τόσο η Κοινότητα, όσο και τα κράτη μέλη, αποτελούν μέρη σε διεθνείς συμβάσεις όπως είναι η Σύμβαση για την Διαμεθοριακή Ατμοσφαιρική Ρύπανση σε Μεγάλες Αποστάσεις, της Οικονομικής Επιτροπής των Ηνωμένων Εθνών για την Ευρώπη και η Σύμβαση-πλαίσιο των Ηνωμένων Εθνών για την Αλλαγή του Κλίματος, οι οποίεςποχρεώνουν τις χώρες να διαβιβάζουν τα σχετικά με τις εκπομπές δεδομένα. Ο Ευρωπαϊκός Οργανισμός Περιβάλλοντος διαδραματίζει σημαντικό ρόλο στη συλλογή και επεξεργασία των δεδομένων για λογαριασμό της Κοινότητας.

Προσφάτως εκδοθείσες πράξεις σε κοινοτικό επίπεδο, όπως είναι η Οδηγία 2001/81/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2001 σχετικά με εθνικά ανώτατα όρια εκπομπών για ορισμένους ατμοσφαιρικούς ρύπους(1) και το Μητρώο για τις ρυπαίνουσες εκπομπές που ορίζει η Οδηγία 96/61/ΕΚ του Συμβουλίου της 24ης Σεπτεμβρίου 1996 σχετικά με την ολοκληρωμένη πρόληψη και έλεγχο της ρύπανσης(2) θα αποτελέσουν περαιτέρω μηχανισμούς συλλογής δεδομένων για τις εκπομπές.

Όσον αφορά το αστικό περιβάλλον, η Επιτροπή έχει ήδη εφαρμόσει μέτρα που αντιμετωπίζουν το ζήτημα της ποιότητας του αστικού περιβάλλοντος. Μεταξύ αυτών περιλαμβάνονται προγράμματα και νομοθετικές πράξεις σε τομείς όπως είναι ο ατμοσφαιρικός αέρας, τα ύδατα, τα απόβλητα, οι μεταφορές και η χωροταξία. Η πρόοδος όσον αφορά την ποιότητα του αστικού περιβάλλοντος εξετάζεται συχνά σε όλα τα κράτη μέλη και εκεί όπου η συμμόρφωση με τη νομοθεσία δεν είναι ικανοποιητική, λαμβάνονται κατάλληλα μέτρα. Επιπλέον, όπως απαιτείται βάσει του 6ου Προγράμματος Δράσης για το Περιβάλλον, η Επιτροπή θα χαράξει θεματική στρατηγική για το αστικό περιβάλλον. Αυτό θα συμβάλει περαιτέρω στην προαγωγή μέτρων για την παρακολούθηση, διαχείριση και βελτίωση του αστικού περιβάλλοντος σε όλα τα κράτη μέλη, συμπεριλαμβανομένης της Ελλάδας.

Η Ελλάδα αντιμετωπίζει ιδιαίτερα προβλήματα ποιότητας του αστικού περιβάλλοντος σε τομείς όπως είναι η επεξεργασία τωνδάτων, η ατμοσφαιρική ρύπανση, ο έλεγχος της κυκλοφορίας και η διαχείριση των αποβλήτων. Η Επιτροπή επείγεται να διαπιστώσει πρόοδο στους τομείς αυτούς και θα εξασφαλίσει ότι θα τηρηθούν οι ανειλημμένεςποχρεώσεις καθώς και ότι, στις περιπτώσεις όπου αυτό είναι αναγκαίο, τα μελλοντικά μέτρα θα αντιμετωπίζουν τα ειδικά προβλήματα και τις ειδικές περιστάσεις.

(1) ΕΕ L 309 της 27.11.2001.

(2) ΕΕ L 257 της 10.10.1996.